بلجیم حادثه سینی عملگه آشیرگن کیشی لرنینگ کیملیکلری تثبیت ایتیلدی
بلجیم نینگ باشکینتی بروکسیل ده تناون کون قونلغه ده خودکش هجوم اویوشتیرگن کیشی لرنینگ کیم لیکلری تثبیت ایتیلدی. پولیس تمان بیریلگن معلوماتده هجومچی لرنینگ خالد و ابراهیم البقراوی آتیده گی کیشی لر ایکن لیگی بیلدیریلدی. فدرال باش قاره لاوچی فره دریک وان لیو ایسه قونلغه ده گی حادثه بیلن تیگیشلی بیر کیشینی اوشلب آلیش اوچون فعالیت باشله تیلگن لیگینی بیان ایتدی. تناون کون بروکسیل قونلغه سیده ایکّی ایریم خودکش هجوم حادثه سی یوز بیردی، آرتیدن اروپا بیرلیگی نینگ شعبه لریگه یقین مالبیک میتروسیگه هجوم حادثه سی یوز بیردی. اوشبو تروریستیک حادثه لرده 34 کیشی اولیب 130 دن آرتیق کیشی یره لندی.
هجوملرنینگ آرتیدن بلجیم ده تروریزم گه قرشی عملیاتلر باشله تیلدی. بروکسیل نینگ شربیک منطقه سیده بیر اویگه عملگه آشیریلگن عملیات نتیجه سیده میخ بیلن اورنه تیلگن کیمیاوی پارتلاو ماده سی و داعش بیراغی قولگه کیریتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
